
RAPORT

asupra proiectului de Lege pentru ratificarea Acordului Anual de Finanţare 2001 

dintre Guvernul României şi Comisia Comunităţii Europene cu privire la Programul Special de Aderare pentru Agricultură şi Dezvoltare Rurală, semnat la Bruxelles la 30 ianuarie 2002

Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare, cu proiectul de Lege pentru ratificarea Acordului Anual de Finanţare 2001 dintre Guvernul României şi Comisia Comunităţii Europene cu privire la Programul Special de Aderare pentru Agricultură şi Dezvoltare Rurală, semnat la Bruxelles la 30 ianuarie 2002, transmis cu adresa nr. 268 din 27 mai 2002.


La întocmirea raportului, Comisia a avut în vedere avizul Consiliului Legislativ.


Prezentul proiect de lege are ca obiect ratificarea Acordului Anual de Finanţare 2001 între România şi Comisia Comunităţii Europene în numele Comunităţii Europene.


Prin natura relaţiilor sociale supuse reglementării, proiectul de lege face parte din categoria legilor ordinare, potrivit prevederilor art. 72 din Constituţie.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: domnul Valeriu Steriu - secretar de stat în Ministerul Agriculturii, Alimentaţiei şi Pădurilor,  domnul Ştefan Mitrache - director general al Agenţiei SAPARD şi domnul  Andrei Dîrlău - director Direcţia asistenţă tehnică şi formare profesională din cadrul Agenţiei SAPARD.

La lucrările comisiei au fost prezenţi toţi cei 32 de deputaţi.

Raportul comisiei a fost adoptat  în unanimite de voturi, în şedinţa din 05.06.2002.

Proiectul de lege a fost adoptat de Senat în şedinţa din 20 mai 2002.

Comisia propune admiterea fără modificări a proiectului de lege.


                 Preşedinte,


       
Secretar,



    Ioan BÂLDEA

             
Victor NEAGU
Experţi parlamentari,

Aneta Barbu

Oancea Florentin 

